พล.อ.พัลลภกล่าวว่า สถานการณ์แบบนี้หากตำรวจเอาไม่อยู่ ทหารก็ต้องออกมารักษาความมั่นคงของประเทศ ทหารคงไม่ปล่อยให้ประชาชนมาไล่ตีกันทั่วบ้านทั่วเมือง เพราะเป็นเรื่องของความมั่นคงของประเทศ ทหารจำเป็นต้องมาควบคุมสถานการณ์"ปริญญา"ชี้ยุบสภาซื้อเวลาอาจป้องกันนองเลือดได้นายปริญญา เทวานฤมิตรกุล อาจารย์ประจำคณะนิติศาสตร์ธรรมศาสตร์กล่าวถึง ข้อเสนอยุบสภาของนายอภิสิทธิ์ เวชชาชีวะ หัวหน้าพรรคประชาธิปัตย์ว่า การยุบสภาอาจจะเป็นการซื้อเวลา ทำให้ความขัดแย้งที่กำลังตรึงตัวได้คลี่คลายออกไปบ้าง เป็นการผ่าบรรยากาศความตึงเครียดจากการที่คู่ขัดแย้งทั้ง 2 ฝ่าย ต่างไม่ยอมรับตามข้อเรียกร้องของกันและกัน คือนายสมัคร สุนทรเวชา นายกรัฐมนตรี ไม่ยอมลาออก ขณะที่พันธมิตรฯก็ไม่ยอมหยุดชุมนุม
ใครคือหัวหน้าพรรคประชาธิปัตย์ 
นายอภิสิทธิ์ เวชชาชีวะ